

SZENTESI KATASZTRÓFAVÉDELMI KIRENDELTSÉG

CSONGRÁDI HIVATÁSOS TŰZOLTÓPARANCSNOKSÁG

Szám: 35650/257-3/2020.ált.

**Szentesi Katasztrófavédelmi Kirendeltség**

**Csongrádi Hivatásos Tűzoltó-parancsnokság**

**2019. évi**

**BESZÁMOLÓ JELENTÉSE**

**Csanytelek település Képviselő-testülete részére**

Felterjesztem:

**Kajtár István tű. alezredes**

parancsnok

Csongrád, 2020. január17.

**TARTALOMJEGYZÉK**

[I. Bevezetés 3](#_Toc441666086)

I.1 Kiemelt feladatok­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**4**

I.2 2019.évi szakmai tevékenység általános jellemzése\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**4**

[II. 2019. évi Tűzoltási és műszaki mentési feladataink](#_Toc441666087) 5

II.1. A tűzoltóság intézkedését igénylő események statisztikai adatai\_\_\_\_\_\_\_\_\_\_\_\_\_\_\_\_\_\_\_\_**5**

**III. A Tűzoltási és műszaki mentési tevékenység a számadatok tükrében\_\_\_\_\_\_\_\_\_\_\_\_\_\_5**

III.1. A Hivatásos Tűzoltó-parancsnokság működési területén ellátott fő feladatai\_\_\_\_\_\_\_\_\_\_\_\_**6**

III.2. A 2019-es év tűzeseteinek jellemzői\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**7**

III.3. A 2019-es év műszaki mentéseinek jellemzői\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**7**

III.4. Kiemelkedő káresetek az évben\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**7**

III.5. A káresetek települések szerinti lebontása a működési területen\_\_\_\_\_\_\_\_\_\_\_\_\_\_\_\_\_\_\_\_\_**8**

III.6. Csanytelek település tűzvédelmi helyzete\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**9**

[**IV. Szakmai felügyeleti tevékenység**](#_Toc441666088) **9**

IV.1. Ellenőrzések tapasztalatai

[**V. A képzéssel kapcsolatos tevékenység**](#_Toc441666089) **10**

V.1. Az éves továbbképzési tervben foglaltak végrehajtása\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**10**

V.2. Iskolarendszerű képzéssel kapcsolatos tapasztalatok

[**VI. Katasztrófavédelmi Hatósági feladatok**](#_Toc441666093) **11**

[VII. Önkéntes Tűzoltó Egyesületek szakmai felügyelete](#_Toc441666095) 11

[**VIII. Polgári Védelmi szakmai tevékenység**](#_Toc441666096) **11**

**I**[**X. Gyakorlatok**](#_Toc441666097) **16**

[**X. Ügyeleti tevékenység**](#_Toc441666105) **16**

[XI. Társszervekkel való szakmai együttműködések 1](#_Toc441666106)7

[XII. Hivatásos Tűzoltó-parancsnokság működésének tárgyi feltételei](#_Toc441666107) 18

[XIII. Következő év fő feladatai](#_Toc441666110) 19

# Bevezetés

A tűz elleni védekezésről, a műszaki mentésről és a tűzoltóságról szóló 1996. évi XXXI. törvény 30. § (5) bekezdésének előírása alapján: „A tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról.”

Beszámolómat a fent idézett törvényi kötelezettségnek eleget téve terjesztem a Tisztelt Képviselő Testület elé.

**I.1. Kiemelt feladatok**

A Csongrádi Hivatásos Tűzoltó-parancsnokság 2019. évi szakmai tevékenységét a Szentesi Katasztrófavédelmi Kirendeltség irányítása és felügyelete mellett hajtotta végre a Kirendeltség I. és II. féléves Munkaterve alapján, kiemelt figyelemmel a jogszabályok, BM OKF Főigazgatói Intézkedések, Csongrád MKI Igazgatói Intézkedések és a vonatkozó szakmai szabályok maradéktalan betartására.

A Katasztrófavédelmi Kirendeltség részére meghatározott szervezeti teljesítményértékelési célkitűzések megvalósulása érdekében az alábbiakat hajtottuk végre:

A települési önkormányzatok részére szakmai beszámolót tartottunk, ahol részletes tájékoztatást adtunk a megyében működő Önkéntes Tűzoltó Egyesületek tűzvédelemben betöltött szerepéről, a helyi közösségekben elfoglalt helyéről. Ennek eredményeként Csanytelek Községi Önkormányzat 5 éves programjába betervezi a korábban működő egyesület újbóli megszervezését.

Erősítettük a készenléti szolgálatot ellátók hatósági szemléletét, a Hatósági Osztály munkatársaival végrehajtott helyismereti foglalkozások javították a szolgálatparancsnoki állomány szakmai felkészültségét. A helyismereti foglalkozások alkalmával, a létesítmények számára biztosított előzetes konzultációs lehetőség pozitív fogadtatást kapott. Az azonosított tűzvédelmi szabálytalanságok, hiányosságok megszűntetésére a létesítmények jogkövető magatartással intézkedtek.

A veszélyes áru szállítással kapcsolatos beavatkozásokra történő felkészülés kiemelt figyelmet kapott az év során. Az éves továbbképzési terv alapján begyakorolt részfeladatok után, szeptember hónapban - a Szegedi Hivatásos Tűzoltó-parancsnokságon készenlétben tartott Vegyi konténer bevonásával - komplex vegyi gyakorlatot hajtottunk végre. A felkészülésben a Katasztrófavédelmi Műveleti Szolgálat is szakmai segítséget nyújtott, a beavatkozási tapasztalatok ismertetésével.

A gazdaságos, biztonságos, hatékony, költségtakarékos működés biztosítása érdekében optimalizáltuk a raktári rendet, felülvizsgáltuk az elfekvő készleteket. A tartalékszertárban új tároló polcrendszert építettünk ki a szakfelszerelések, kisgépek szakszerű tárolása számára. Elkészítettük a tartalékszertár-helyiség végfalának hiányzó hőszigetelését. Állagmegóvás érdekében javítottuk a laktanyaépület vakolathibáit, valamennyi külső fémszerkezet egységes színű festékbevonatot kapott. A jövőbeni épületüzemeltetési feladatokhoz rövid és középtávú programot készítettünk, a szükséges engedélyes tervek, költségvetések, árajánlatok elkészítésére, beszerzésére intézkedtünk. A karbantartások, felülvizsgálatok gondos tervezésével és végrehajtásával biztosítottuk a gépjárművek folyamatos működőképességét, bevethetőségét.

A készenléti állomány elhelyezési körülményeinek javítása érdekében, a Csongrád MKI az épület teljes légkondicionálását megvalósította. Az év második felében az iroda épületrész is kapott léghűtő berendezést. A híradó-ügyeleti helyiség belső terét átalakítottuk, javítottuk a kis helységtérfogatból adódó helyzetet. A laktanyaudvar nagykapuját távműködésűre alakítottuk ki. Valamennyi rovarhálót költségtakarékosan felújítottuk. Az étkezéshez, tálaláshoz szükséges edénykészletet kiegészítettük.

Az állomány egészségügyi állapotának folyamatos megőrzését, a fizikai állóképesség fejlesztését sporteseményeken való részvétel biztosításával és a napi kiképzési tematikába épített sportolási lehetőségek szélesítésével segítettük elő. A telek-szomszédos sportpályát megállapodás alapján – újonnan kialakított kiskapun keresztül – szabadon használhatják tűzoltóink. Ez gazdaságos megoldás, mivel a riaszthatóság fenntartása mellett, járműindítás nélkül is tudnak jó minőségű sportpályán futni a kollégák.

**I.2. 2019. évi szakmai tevékenység általános jellemzése**

A Szentesi Katasztrófavédelmi Kirendeltség I. és II. féléves Vezetői Munka- és Ellenőrzési Terveiben meghatározásra kerültek a főbb feladataink, melyeket időarányosan végrehajtottuk. A fenti szervezeti teljesítménycélokat feladataink tervezésébe beépítettük, vezetői munkaterveinkben, mindennapi tevékenységünkben megjelent, azoknak eleget tettünk.

Feladataink tervezett végrehajtásához kidolgoztuk az éves kiképzési, gyakorlati, ellenőrzési és karbantartási terveinket. A szervezetirányítási feladataink ellátására hatékonyan alkalmaztuk a vezetői fórumrendszert, az információáramlás vertikálisan és horizontálisan is biztosított volt. A napi, heti, havi fórumok, a beszámoltatások, ellenőrzések megfelelő információáramlást és visszacsatolást biztosítottak a vezetői feladatok ellátásához. Határidős jelentőszolgálati, tájékoztatási és beszámolási kötelezettségünknek folyamatosan eleget tettünk. Szervezeti és egyéni teljesítmény-értékeléssel, valamint munkatársaink időszakos minősítő értékelésével kapcsolatos vezetői feladatainkat elvégeztük. A jó munkahelyi légkör segítése érdekében közösségi rendezvényeket szerveztünk, a csoportrendezvények megtartását elősegítettük.

Az év kiemelt feladata volt számomra, hogy a szervezet működéséhez szükséges külső és belső vezetői kapcsolatrendszert kiépítsem, illetve az együttműködéseket erősítsem, további partnerekkel bővítsem. Az őszi önkormányzati választásokat követően valamennyi megválasztott települési vezetővel személyesen találkoztam, az együttműködés feladatait, gyakorlatát meghatároztuk. A székhelytelepülés választott képviselőivel felvettem a kapcsolatot, a testületi üléseken részt veszek.

Év közben vezetői feladatként jelentkezett a hirtelen megnövekedő létszámhiány. A vezetői munkámat úgy szerveztem meg, hogy egyszerre koncentráljak a jövőbeni pótlási feladatra – a toborzás megszervezésével – valamint, a további elvándorlás megelőzésére. A toborzást eredményesen végrehajtottuk, a szükséges számú jelölt feletti létszám biztosításával. Az elvándorlás fékezésére, azokra a területekre fordítottam plusz energiát, amit eredményesen tudunk befolyásolni. A folyamatos vezetői kapcsolattartás hatékonyságát – amit a parancsnok-helyettes hiánya nehezít - elektronikus információs rendszer segítségével javítottam. Ez a formális vezetői fórumrendszer mellett egy gyors és közvetlen oda-vissza irányú kapcsolattartási lehetőséget biztosít. Az elhelyezési körülmények javításában elsősorban a dolgozói igényeket vettük figyelembe. A munkálatok kivitelezésénél bevonásra kerültek a dolgozók is, ennek pozitív, csapatépítő jellegét megítélésem szerint sikerült elérnem.

A munkahelyi légkör további javítására a közvetlen vezetői állomány (Szolgálatparancsnok, Rajparancsnok) vezetői eszköztárát, gyakorlatát, stílusát is igyekeztem fejleszteni. A felkészítő gyakorlatok magas szintű, érdekes, szakmai kihívást jelentő végrehajtása a katasztrófavédelmi eseményekre való hatékony felkészülés mellett, a szakmai elkötelezettség, a hivatástudat, lojalitás erősítésére is alkalmas. Továbbra is feladatomnak tekintem a közösség erősítését, a munkaerő-megtartó képesség növelése érdekében az elhelyezési körülmények javítását, a pozitív alkotó jellegű munkahelyi légkör biztosítását, a dolgozók igényeinek követését.

# 2019. évi Tűzoltási és műszaki mentési feladataink

A Csongrádi Hivatásos Tűzoltó Parancsnokság a törvényben előírt tűzoltási és műszaki mentési tevékenységét az érvényben lévő normák előírásai alapján végezte. A 2019-es évben meghatározott feladatainkat maradéktalanul végrehajtottuk.

A katasztrófavédelmi eseményeket a tűzoltóság irányítói és beavatkozó állománya a vonatkozó intézkedésekben foglaltak alapján szakszerűen és fegyelmezetten felszámolta. A beavatkozó állomány megfelelő elméleti és gyakorlati felkészültséggel rendelkezett a feladatok végrehajtásához.

A rendelkezésre álló technikai eszközök, szakfelszerelések, egyéni védőfelszerelések elegendőek és alkalmasak voltak a beavatkozások során felmerült feladatok megoldására, a káresetek balesetmentes felszámolására.

**II.1. A tűzoltóság intézkedését igénylő események statisztikai adatai**

2019. év január 01-től december 31-ig a parancsnokságunk működési területén az alábbi katasztrófavédelmi események történtek:

A Csongrádi Hivatásos Tűzoltó-parancsnokság működési területéhez tartozik Csongrád város, (Csongrád-Bokros), Felgyő, Csanytelek, Tömörkény közigazgatási területe.

A mentő tűzvédelmet tekintve tűzoltó-parancsnokságunk működési területén 2019. év január 01-től, december 31-ig **150 db** katasztrófavédelmi esemény történt. A káresetekből 87 db tűzeset; 63 db műszaki mentés volt. A 150 db katasztrófavédelmi eseményből beavatkozást igénylő esemény 123 db, kiérkezés előtt felszámolt 7 db, téves jelzés 17db, utólagos jelzés 3db és szándékosan megtévesztő jelzés 0 db volt.

A 87 db tűzesetből 62 eset beavatkozást igénylő volt, 3 esetben utólagosan jeleztek tüzet, 17 esetben téves jelzés történt; szándékosan megtévesztő jelzést nem adtak, és 5 esetben kiérkezés előtt felszámolták a káreseményt. A Csongrádi HTP működési területén tűzesetek kapcsán 4 esetben indult tűzvizsgálati eljárás, két esetben szándékosság, két esetben haláleset miatt.

A 63 db műszaki mentésből 61 esetben beavatkozást igénylő; 2 esetben kiérkezés előtt felszámolt káresemény volt, szándékosan megtévesztő jelzés, téves jelzés és utólagos jelzés nem volt.

Segítségnyújtásra a Szentesi HTP működési területére 37 esetben, Bács-Kiskun megye működési területére 13 esetben, Szeged HTP területére 8 esetben vonultunk.

Készenléti egységünknek 2019. évben kémény okozta tűzesethez 2 esetben kellett vonulnia. Szénmonoxidos esemény 7 történt, gázszivárgás nem volt.

# A Tűzoltási és műszaki mentési tevékenység a számadatok tükrében

## A Hivatásos Tűzoltó-parancsnokság működési területén ellátott fő feladatai

A Csongrádi Hivatásos Tűzoltó-parancsnokság a Csongrádi járáshoz tartozó települések mentő tűzvédelmi tevékenységéért, a teljes polgári védelmi feladatrendszer ellátásáért, valamint egyes iparbiztonsági feladatokért felelős elsősorban. A működési területhez négy Tisza menti település tartozik, kiterjedt tanyavilággal. A terület geológiai, hidrológiai és meteorológiai viszonyai a Dél-Alföldi elhelyezkedésnek megfelelőek. A települések katasztrófavédelmi besorolásánál meghatározó veszélyeztető tényező az ár- és belvízi veszélyeztetettség. Ezek a veszélyeztető hatások azonban a hidrológiai és meteorológiai viszonyoknak megfelelően szerencsére csak időszakonként, nagyobb és változó periódusidővel jelentkeznek. A klimatikus viszonyok fokozatos változásából adódó - meteorológiai eseményekhez köthető - veszélyeztető tényező azonban sokkal intenzívebben van jelen szűkebb térségünkben is. A korábban jellemzően nyári időszakban jelentkező viharok előfordulása is több évszakossá vált.

A települések külterületein jellemző a nagyterületű, összefüggő legelők, nádasok jelenléte, melyek egy része védett természeti értékünk. A vegetációs jellegű tűzesetek egy-egy időszakban intenzíven jelentkeznek, és alapvetően összefüggésben vannak a csapadékmennyiséggel. Adminisztratív úton, a megelőzés szellemében korlátozott sikereket tudunk csak elérni, az időjárás befolyása sokkal jelentősebb.

A tűzesetek jelentős része – közel egyharmada – lakóingatlanokban keletkezik. Keletkezési okként még mindig meghatározó a nyílt lángú tevékenység, illetve a tüzelő, fűtő berendezések használatából adódó tűzkeletkezés.

Csongrád településen 3 középmagas - 10 emeletes - társasház épült. Sajnos egyikben sem létesült száraz felszálló oltóvíz-vezeték, ez nagymértékben lassítja az esetleges beavatkozást. A társasházak tűzvédelme kiemelt feladatunk, lakossági megelőző fórumokkal, és sok helyszíni gyakorlattal igyekszünk felkészülni, illetve segíteni a lakóközösségek biztonságos együttélését.

Csongrád település közel 10 hektáros ipari parkja folyamatosan fejlődik. A betelepülő vállalkozások megismerése, a korábbi vállalkozások bővülésének figyelemmel kísérése, a felkészülési gyakorlatok szervezése és megtartása folyamatos feladatunk.

Az idegenforgalmi szezonban, és az egyre bővülő fesztiválszezonban is törekszünk arra, hogy jelenlétünkkel hozzájáruljunk a turisztikai terhelésből adódó veszélyhelyzetek csökkentéséhez. Valamennyi kiemelt rendezvény előtt nemcsak hatósági, de beavatkozói szempontból is felkészülünk az esetleges feladatokra.

A működési terület a 451-es számú főútvonallal kapcsolódik be az ország fő közlekedési hálózatába, valamint a vasúti hálózat is áthalad a városon, illetve mérsékelten, de a Tiszán is jelen van hajóforgalom. A közlekedésből adódó feladatokat tekintve a közúti balesetek jelentenek a legtöbb beavatkozást igénylő eseményt. A veszélyes áru szállítás kisebb mennyiségben van jelen ezeken az útvonalakon, de minden évben elvégezzük az ezzel kapcsolatos felkészülési gyakorlatainkat.

A járásban egy küszöbérték alatti besorolású veszélyes üzem működik, egy telephelyen. A súlyos káresemény-elhárítási tervben azonosított kockázati tényezőkre felkészülünk, a létesítmény folyamatosan fejlődik, ezt nyomon követjük gyakorlatainkkal is.

## A 2019-es év tűzeseteinek jellemzői

A tűzesetek meghatározó részét a vegetációban előforduló esetek teszik ki. Ez 2019-ben 24 tűzesetet jelentett. A rendkívül csapadékszegény tavasz a tűzesetek számában is mérhető volt, hiszen februárban és márciusban volt a legtöbb ilyen jellegű tűzesetünk. Másik meghatározó helyszín az otthon jellegű létesítmény. Az összes tűzesetek harmada lakóingatlanokban keletkezett, 21 ilyen helyszínünk volt. A vonulási statisztikák hasonló képet mutatnak a megyei, illetve országos adatokhoz. Két tűzesetben 1-1 fő elhalálozott a tűzesetekkel összefüggésben. Sajnos a tűzesetek tudomásunkra jutásakor már nem volt esély a megmentésükre.

## A 2019-es év műszaki mentéseinek jellemzői

A műszaki mentések meghatározó részét a közúti balesetek teszik ki, 12 ilyen eseménynél nyújtottunk segítséget. Másik meghatározó a fakidőlés, és viharkár. A 17 és 13 esetszámmal együtt adott 30-as esetszám szintén jelentős. Az év során 7 szén-monoxidos esemény történt. Az események számának emelkedése a CO érzékelők használatának elterjedésével van összefüggésben. Szerencsére egy fő szenvedett CO mérgezést az esetek kapcsán. Valamennyi ilyen jellegű esemény után hatósági eljárás indul, és csak a biztonsági felülvizsgálatok elvégzése után lehet a gázkészülékeket ismételten használatba venni. A CO-os események kiváltó oka elsősorban a tüzelő- fűtő berendezések nem megfelelő égési levegő utánpótlása, a készülékek műszaki állapota, és a nyílászárók nagyfokú légzáró-képessége, illetve a szellőző-berendezések, elszívók szabálytalan üzemeltetése.

## Kiemelkedő káresetek az évben

Térségünkben a viharos napok száma nem haladta meg az átlagos értéket. Viharral, rendkívüli időjárással kapcsolatban 13 esemény történt, azonban egyidejűleg 3 volt a legtöbb vonulás, ez a szeptember 09-én Csongrád megyét elért szupercella Csongrádon érezhető hatása volt. Hirtelen lehullott nagymennyiségű csapadék következtében nem kellett tömegesen beavatkozni, inkább a csapadékhiány következménye volt jelentős.

Segítségnyújtásra a június 19-én Szentest elért viharhoz kellett vonulni. Két esetben hosszan tartó igénybevételhez is segítséget nyújtottunk. Két fő részt vett a Szabolcs-Szatmár-Bereg megyét június 27-én elért viharkár felszámolásában, illetve a Szeged térségét szeptember 09-én elérő vihar kárfelszámolási munkáiban a tartalékfecskendővel, 2 napon keresztül 4 fővel vettünk részt.

## A káresetek települések szerinti lebontása a működési területen

## Csanytelek település tűzvédelmi helyzete

A 2019-es statisztikai adatokat a megelőző évek adataival összehasonlítva az elmúlt év átlagos évnek tekinthető, a kiemelkedő esetszámot produkáló február-március ellenére. A települést nem sújtotta ár és belvízi veszély, és a tavasztól őszig térségünkben is egyaránt előforduló nagyobb viharok is elkerülték a települést.

Az építéshatóság a szakhatóságokkal – többek között a tűzvédelmi hatósággal is – együttműködve biztosítja a tűzvédelmi követelmények érvényre juttatását az építéshatósági engedélyköteles beruházások létesítési eljárása során. A település rendezett belterületi úthálózattal, és tűzi-víz hálózattal rendelkezik. A tűzcsaprendszer biztosítja a szükséges oltóvizet a beavatkozásainkhoz. Kritikus helyzetben több szabadfelszíni vízforrás is rendelkezésre áll, felszívásos tápláláshoz. A belterületi úthálózat tűzoltó-gépjárművek számára megfelelő közlekedési lehetőséget biztosít, azonban egyes útszakaszokon, utcákon a burkolat állapota nehezíti, akadályozza a közlekedést. Csanytelek Község Önkormányzata Képviselő-testülete 10/2012. (V.25.) önkormányzati rendeletével - az épített és természeti környezet védelméről - szabályozta a belterületi égetést. Az ilyen jellegű tűzesetek száma nem jelentős, a lakosság többször kér tájékoztatást az égetéssel kapcsolatos szabályokról, ami jogkövető magatartásról tanúskodik.

Összességében a település általános tűzvédelmi helyzete megfelelő. A tűzvédelmi hatósági jelenlét, a folyamatos megelőzés érdekében kifejtett széleskörű felvilágosító tevékenység, az általános jogkövető magatartás hozzájárul ennek fenntartásához.

# Szakmai Felügyeleti tevékenység

***IV.1. Ellenőrzések tapasztalatai***

Ellenőrzési tevékenységünket a 33/2016. számú BM OKF Intézkedés alapján terveztük, és hajtottuk végre. Az ellenőrzések tervezésénél alapvető szempont volt, hogy a vezető számára visszajelzést adjon a szervezet alapfeladatainak ellátásáról, a felkészültségről, az állomány magatartásbeli és fegyelmi, munkabiztonsági helyzetéről, képzési színvonaláról. Ennek érdekében saját vezetői célellenőrzés keretében **66 alkalommal** ellenőriztük a kiképzési foglalkozások, gyakorlatok végrehajtását, a szolgálatellátást és a szolgálatváltások végrehajtását. Szakmai elöljáróink, felügyeleti szerveink **58 alkalommal** tartottak különböző ellenőrzést a szervezeti egységnél. A feltárt hibák, hiányosságok kijavítására minden esetben intézkedés történt, illetve a tapasztalatokat, tanulságokat beépítettem a jövő évi feladatok közé. Az ellenőrzések alapján a szervezeti egység jogszerű és szakszerű működése biztosított.

# Képzéssel kapcsolatos tevékenység

***V.1. Az éves továbbképzési tervben foglaltak végrehajtása***

Az éves kiképzési, továbbképzési feladatainkat a jóváhagyott gyakorlatterv, és éves ciklusos kiképzési terv alapján végeztük. A tervezésnél figyelembe vettük a korábbi évek tapasztalatait, a központi szakmai ajánlásokat, a felügyelői, főfelügyelői feladat meghatározásokat. A személyi állomány képzésénél alapvetően a gyakorlatiasságot, a területen jelentkező feladatok készségszintű végrehajtását szolgáló foglalkozások végrehajtását terveztük. Fokozott figyelmet szenteltünk a legújabb beavatkozási módszerek, eszközök megismerésére, valamint kiemelt területként foglalkoztunk a központi, illetve területi szervek által kiadott intézkedésekkel. Kiemelt képzési terület volt a beavatkozó állomány mélyből és magasból mentő képességének fejlesztése, valamint a vízből, jégről mentési feladatok végrehajtásának javítása. Munkánkat nagymértékben segítette, hogy a Katasztrófavédelmi Műveleti Szolgálat helyszínen több alkalommal, és témában tartott felkészítést, így a veszélyes anyagok azonosítása, illetve veszélyes anyagok jelenlétében történő beavatkozás témakörök feldolgozása is nagy gyakorlattal rendelkező kollégák segítségével történt. Az elméleti képzések végrehajtása során az oktatók a BM OKF által központilag biztosított képzési anyagokat használták fel. Az állomány tagjai a ciklusok befejezése után, az előző ciklus elméleti oktatásához kapcsolódó, tudás- és ismeretfejlesztő tesztet töltöttek ki elektronikus formában. Ezek a ciklusonkénti számonkérések megfelelő felkészítést biztosítottak a féléves tudásfelmérő tesztek végrehajtására.

Mindkét félévben a Szolgálatparancsnokok felügyeletével – a teljes állománynál - végrehajtottuk a képzés hatékonyságának, a megszerzett ismereteknek a felmérését. Továbbá a II. félévben légzőkészülék ismeretek teljes témakörében soron kívüli képzésekre és elméleti és gyakorlati számonkérésre is sor került.

A tűzoltói hivatás gyakorlásához elengedhetetlenül fontos a megfelelő fizikai állóképesség, mely megtartásához, fejlesztéséhez hozzájárul az éves képzési tervben biztosított testnevelési foglalkozások végrehajtása is. A szabadban történő sportolás lehetősége is biztosított a tűzoltóink számára. Ettől az évtől – megállapodás alapján – a szomszédos sportpálya kiskapun keresztül látogatható az állomány részéről. A tapasztalatok kedvezőek, a riaszthatóság megtartása mellett szívesen veszik igénybe a kollégák a futási lehetőséget.

***V.2. Iskolarendszerű képzéssel kapcsolatos tapasztalatok***

2019-ben egy fő folytatta tanulmányát a Nemzeti Közszolgálati Egyetemen, 2020-ban egy újabb kolléga kezdi meg szakmai felsőfokú tanulmányait. A gépjárművezetői állomány részére vezetéstechnikai tréningre, a Driving Camp-re volt beiskolázási lehetőség, valamint az ügyintézői vizsga megszerzésére is lehetőséget biztosítottunk. A Csongrád MKI szakmai képzésekkel biztosította az előmenetelhez szükséges továbbképzéseket. Ezek az általánosan elterjedt gyakorlatnak megfelelő kreditpontos képzések. Ellenőrzési, tűzoltósági, ügyeleti, informatikai biztonsági képzéseken vett részt az állomány. Mindezen képzések mellett a központi képzési felületen, e-learning formában is teljesítettük a szervezett képzéseket.

# Katasztrófavédelmi Hatósági feladatok

A Csongrádi Hivatásos Tűzoltó-parancsnokság Katasztrófavédelmi Hatósági feladatokat önállóan nem hajt végre.

A tűzesetek helyszínein történő kötelező adatgyűjtés, a kül- és belterületi szabadtéri égetéseket követő ellenőrzések, a szén-monoxidos, és kéményes események jegyzőkönyvei színvonalának javítása célkitűzés volt 2019-ben. A tényállás szakszerű dokumentálásának javításával, a megfelelő adatok begyűjtésével, jobb színvonalú helyszínrajzok készítésével kívántuk elősegíteni a hatósági tevékenységet. A hatósági osztály a jogszabálysértés tényének megállapítást követően, szükség esetén az érintett ügyfelekkel szemben eljárást folytatott le.

A készenléti szolgálat hatósági szemléletének erősítése kiemelt feladat. A helyismereti foglakozásokon a Szentesi Katasztrófavédelmi Kirendeltség munkatársai részt vesznek, javítják az ismeretek közvetlen átadásával a Szolgálatparancsnok, Rajparancsnok állomány felkészültségét. A hatósági osztály munkatársai a létesítmények képviselői részére konzultációs lehetőséget biztosítottak. Ezen megbeszélések alkalmával a létesítmények teljes, aktuális tűzvédelmi helyzete áttekintésre került, kiemelten az esetleges hiányosságokra, a folyamatban lévő szakhatósági ügyekre. A tapasztalatok alapján ez az ügyfélközpontú megközelítés a jogkövető magatartást segíti elő, több helyszínen elismeréssel illették ezt a gyakorlatot.

# Önkéntes Tűzoltó Egyesületek szakmai felügyelete

A Csongrádi Hivatásos Tűzoltó-parancsnokság működési területén nem működik Önkéntes Tűzoltó Egyesület. Ez a megyében egyedülálló sajátosság, ennek megítélése nem tárgya jelen beszámolónak. Szakmai szempontból azonban fontos feladatunk, hogy a jelen lévő önkéntes szerveződéseket elősegítsük, az állampolgárok részére a megfelelő információkat eljuttassuk, hogy ott ahol a közösség érdekében önkéntes tevékenységet szeretnének az állampolgárok végezni, megfelelő információ álljon rendelkezésre. Az elmúlt évben Csongrád és Csanytelek települések vezetői jelezték, hogy érdemes lenne az egyébként mindkét településen korábbiakban jelen lévő önkéntes szerveződést felújítani. Csanytelek vezetője ilyen szándékát kinyilvánította felénk, itt az előkészítés várhatóan ebben az évben elindul.

# Polgári védelmi szakmai tevékenység

**VIII.1. *Polgári védelmi jellegű (lakosságvédelmi) ellenőrzések***

* Belterületi csapadékvíz elvezető rendszereket 7 alkalommal (Felgyő 3 db, Csongrád 4 db)
* Települések kezelésében lévő ár-belvízi rendszerek őszi felülvizsgálatát 3 alkalommal
* Járási Mentőcsoportba lebiztosított technikai eszközök rendelkezésre állását 5 alkalommal,
* A lefagyással vagy hó-átfújással veszélyeztetett útszakaszok figyelmeztető táblával és hó-ráccsal való ellátását 5 alkalommal ellenőriztük.

Hiányosságot egyik esetben sem tapasztaltunk.

* AzATIVIZIG által szervezett ár- és belvízi bejárásokon 9 alkalommal vettünk részt.
* A téli rezsicsökkentés végrehajtására a Szentesi KvK Ütemtervében foglaltak alapján a katasztrófavédelmi megbízott a polgári védelmi felügyelővel 35 esetben helyszíni vizsgálatokon vett részt.

### VIII.2. Kötelespolgári védelmi szervezetek felkészítési adatai

*Köteles polgári védelmi szervezetek* 2019. évi felkészítési ütemterve alapján Csongrád Járásban a II. katasztrófavédelmi osztályba sorolt Felgyő és Tömörkény településeken telt le a három év. Felgyőn 2019. november 08-án riasztási gyakorlatra, továbbképzésre, majd ezt követően begyakorló gyakorlatra került sor. Az értékteremtő gyakorlat a Csongrád Megyei Katasztrófavédelmi Igazgatóság, a Magyar Polgári Védelmi Szövetség, valamint Felgyő település Önkormányzat közös összefogásának köszönhetően valósulhatott meg. A gyakorlatot a Polgári Védelmi Főfelügyelő „megfelelő”-re minősítette.

Tömörkény településen 2019. december 03-án riasztási gyakorlatra és továbbképzésre került sor.

2019. december 19-én riasztási gyakorlatot tartottunk a járási mentőcsoport szervezetébe beosztottak részére, mely az elérhetőségük pontosítására terjedt ki.

***Köteles Pv. szervezetek felkészítésének helyzete:***

|  |  |  |  |  |  |
| --- | --- | --- | --- | --- | --- |
| **Település** | **Felkészítés időpontja** | **Képzés típusa** | **Berendelt/**  **megjelent**  **(fő)** | **Igazoltan távol (fő)** | **Részvételi arány (%)** |
| Felgyő | 2019. 11.08. | továbbképzés | 50/44 | 6 | 88 |
| Tömörkény | 2019. 12. 03 | továbbképzés | 49/44 | 5 | 89 |
| ***Mindösszesen:*** | | | ***99/88*** | ***11*** | ***88*** |

1. sz. táblázat

**VIII.3. Kötelespolgári védelmi szervezetek létszámadatai**:

A katasztrófák elleni védekezés egyes szabályairól szóló 62/2011. (XII. 29.) BM rendelet alapján, Csongrádon 300 fős, Csanytelek, Tömörkény és Felgyő településeken 50-50 fős köteles polgári védelmi szervezet került megalakításra. A polgári védelmi szervezetek alkalmazásához szükséges okmányrendszerek rendelkezésre állnak.

Február hónapban megkerestük a hivatalokat, hogy a polgári védelmi szervezetbe beosztott tagok, technikai eszközök határozatait vizsgálják felül. A visszaérkezett adatok alapján járási szinten a megalakított létszám 450 fő, melyből a feltöltött személyek száma – a fluktuáció miatt- 404 fő. Mindez 89 %-os feltöltöttséget eredményez.

***Kimutatás a Köteles polgári védelmi szervezetek létszámáról***

|  |  |  |  |  |
| --- | --- | --- | --- | --- |
| **Fsz** | **Település** | **Előírt létszám (fő)** | **Feltöltött létszám (fő)** | **Százalékos arány (%)** |
| 1. | Csongrád | 300 | 256 | 85 |
| 2. | Csanytelek | 50 | 49 | 98 |
| 3. | Tömörkény | 50 | 49 | 98 |
| 4. | Felgyő | 50 | 50 | 100 |
| ***Mindösszesen*** | | ***450*** | ***404*** | ***89*** |

**VIII.4. Önkéntes mentőszervezetek**

Az 50/2013. BM OKF Főigazgatói Intézkedés alapján Csongrád járás területén megalakult a Csongrád Mentőcsoport 36 fővel.

A Mentőcsoport fő feladata a közreműködés a vizek kártételei elleni védekezésben való káresemények felszámolásában.

A mentőcsoport újra minősítése 2018. szeptember 29-n megtörtént. A 2019. évben beavatkozásukra nem került sor.

**VIII.5. Gazdasági, anyagi szolgáltatási kötelesezettség, lebiztosított technikai eszközök és szolgáltatások**

Anyagi, gazdasági szolgáltatási kötelezettség, lebiztosított eszközök, szolgáltatások a veszély elhárítási terv végrehajthatóságának biztosítása érdekében a gazdasági-anyagi szolgáltatási kötelezettség alá vont vagyonelemet az ingatlan fekvése, a szolgáltatásra kötelezett székhelye (telephelye, fióktelepe, illetve lakóhelye) szerint illetékes polgármester hatósági határozattal jelöli ki. Ez alapján Csongrád járásban 26 db befogadó hely és 82 db technikai eszköz került hatósági határozattal lebiztosításra.

**VIII.6. Közbiztonsági referensek:**

A csongrádi kistérség települései közül Csongrádon két fő, míg Csanytelek, Tömörkény és Felgyő településen jelenleg egy-egy fő lett kijelölve a feladat végrehajtására.

A referensek a kirendeltség által meghatározott időpontokban, - negyedévenként - a kirendeltségi szintű értekezleteken részt vesznek, a kapott feladatokat határidőre elvégzik. Értékelésük február hónapban elkészült, szakirányításukat a HTP katasztrófavédelmi megbízottja gyakorolja.

**VIII.7. A településen kijelölt befogadó helyek adatait:** 3. sz melléklet tartalmazza

**VIII.8. Kockázatazonosítási eljárás tapasztalatai, a települések katasztrófavédelmi osztályba sorolása**

A polgármesterekkel közösen végrehajtottuk szeptember hónapban a Csongrádi Járáshoz tartozó települések *katasztrófavédelmi osztályba sorolásának felülvizsgálatát.*

Csanytelek, Tömörkény és Felgyő vonatkozásában (ár-belvíz) megállapítható, hogy egyik településen sem volt prognosztizálható új veszélyforrás, így a katasztrófavédelmi osztályba sorolás változtatása egyik településen sem volt indokolt.

Csongrád településen az RWA Magyarország Kft. (6640 Csongrád, Szegedi út 10.) telephelyén tárolt növényvédő szer és műtrágya mennyiségéből kifolyólag a Kat. IV. fejezetének hatálya alá tartozó küszöbérték alatti üzem Súlyos Káresemény Elhárítási Terv készítésére kötelezett, de a település katasztrófavédelmi osztályba sorolásának eredménye nem változott, továbbra is maradt II. sorolású.

**VIII.9. Tervezési feladatok végrehajtásának tapasztalatai**

*Lakosságvédelmi tervezéssel* kapcsolatban *a*z emberi élet, a lakosság alapvető ellátásának biztosítása, a létfenntartáshoz szükséges anyagi javak, a kritikus infrastruktúrák védelme és a katasztrófa következményeinek csökkentése érdekében - 234/2011. (XI.10.) Korm. rendelet VI. fejezete alapján- a települések rendelkeznek veszély elhárítási, ki-befogadási tervekkel. A katasztrófavédelmi megbízott intézkedett a referensek útján a tervek pontosításának elvégzésére.

**VIII.10 Lakosságtájékoztatás, közintézményekkel való kapcsolattartás, közösségi szolgálatteljesítése**

A *lakosság tájékoztatásánál* a halálos tűzesetek számának csökkentése érdekében, a társasházak tűzvédelmi szabályaival kapcsolatban, valamint a téli közlekedés és a fűtési szabályok betartására való felkészülés érdekében a Csongrádi HTP az önkormányzatok útján *lakossági tájékoztató anyagokat* tett közre.

A halálos tűzesetek számának csökkentése érdekében a HTP szóróanyagokat és plakátokat kapott, melyeket dokumentálva – további terjesztésre - átadott a Magyar Vöröskereszt területi szervezetének, valamint a nagyobb élelmiszer üzletek, az önkormányzatok és a Tanyagondnoki Szolgálat képviselőinek.

A Csongrádi HTP állományából a parancsnok és a katasztrófavédelmi megbízott a Magyar Vöröskereszt által megadott címeken összesen 7 db *füstérzékelő berendezést* osztott ki és szerelt fel az érintett lakosságnál.

*A Csongrádi Járás Helyi Védelmi Bizottság* április 15-n megtartotta az első, majd november 21-n a második rendes ülését. Az ülések kezdeményezésére fokozott figyelmet fordítottunk, s a meghívókban szerepeltetett napirendi pontoknak megfelelő előterjesztéseinket határidőre minden alkalommal elkészítettük. Rendkívüli ülés elrendelésére, megtartására nem került sor.

*A* védelmi igazgatásrészét képező Csongrádi Járás Helyi Védelmi Bizottság *Katasztrófavédelmi Munkacsoportjának* (KMCS) éves értekezlete 2019. november 25-n került megtartásra. Az értekezlet fő célja az egyes szervezetek téli időjárásra való felkészülésének helyzetének ismertetése, az együttműködés fontossága, valamint az adatok egyeztetése volt.

A Csongrádi HTP a járási középiskolák körében meghirdette a *felmenő rendszerű katasztrófavédelmi ifjúsági verseny* helyi fordulóját, amire csak egy középiskola (HSZC Sághy Mihály Szakgimnáziuma, Szakközépiskolája és Kollégiuma) jelentkezett, így helyi forduló rendezése nem volt releváns. A Csongrád városban megrendezett megyei fordulón 3. helyezést sikerült elérniük.

Továbbra is lehetőséget biztosítunk mind külső helyszíneken, mind a laktanyánk bemutatására annak érdekében, hogy a *lakosság és a látogatók* betekintést nyerjenek a tűzoltóság munkájába, technikai eszközeinek megismerésére. 2019. évben a fentiek alapján 525 fő óvodással, 464 fő általános, 20 fő középiskolás tanulóval, valamint 250 fő felnőttel (összesen 1259 fő) kerültünk kapcsolatba.

Az érettségi vizsgák feltételéül szolgáló *közösségi szolgálat* továbbra is teljesíthető a Csongrádi HTP-n.A tanévre vonatkozóan négy középiskolával van együttműködési megállapodásunk. A diákok minden héten, keddi napokon 2 órában látogathatják a HTP-t. 2019. évben összesen 6 fő jelent meg.

**VIII.11. Felkészüléssel (téli, árvízi) kapcsolatos feladatok végrehajtása**

A Helyi Védelmi Bizottságok tavaszi és őszi rendes üléseit megelőzően a katasztrófavédelmi témájú előterjesztéseket elkészítettük, azokat a HVB részére megküldtük, az üléseken részt vettünk. A Csongrádi járás illetékességi területén rendkívüli időjárási körülmény, illetve belvízi- vagy árvízi veszély nem történt, lakosságvédelmi intézkedést nem kellett foganatosítani. A téli tervben szereplő, valamint a téli kockázati helyszínekhez rendelt mentésre bevethető technikai eszközök, melegedő helyek, szükségparkolók adatait pontosítottuk. A társ-, és karitatív szervek elérhetőségeivel rendelkezünk. A Csongrádi Járási Mentőcsoport téli felkészülésének ellenőrzését gépszemlék keretében végrehajtottuk. A hatósági határozattal lebiztosított technikai eszközök működő és üzemképesek, esetleges rendelkezésre állásuk biztosított. Hiányosságot nem tapasztaltunk. A járás területén a korábban felmért rendkívüli téli időjárás során nehezen megközelíthető lakott területek listája a jóváhagyott „Téli terv”-ben, valamint a veszély-elhárítási tervünkben vannak feltüntetve. A HVB, valamint a KMCS ülésen kértük a népegészségügyi szakigazgatási szervet, hogy – az adatvédelmi előírásoknak megfelelően – igény esetén szolgáltassanak adatokat.

**VIII.12. Lakosságvédelmi intézkedések bevezetését igénylő eseménykezelések**

A Csongrádi járás illetékességi területén kiemelt veszélyhelyzet-kezelési feladat végrehajtására nem került sor, a köteles- és önkéntes polgári védelmi szervezetek mozgósítására, igénybevételükre nem volt szükség. A lakosság védelme érdekében történő kitelepítés, kimenekítés nem került végrehajtásra. A lehullott csapadék kapcsán a járás polgármesterei belvízvédelmi készenléti fokozatot 2019. évben nem rendeltek el.

A vizsgált időszakban nem történt olyan káresemény, amely a lakosság részéről *egyéni vagy kollektív védelmi módszerek* alkalmazását igényelte volna.

**VIII.13. Bel- és kültéri vízelvezetők ellenőrzése**

A belterületi csapadékvíz elvezető rendszereket 7 alkalommal (Felgyő 3 db, Csongrád 4 db) ellenőriztük. Az elmúlt időszak ellenőrzéseinek általános tapasztalata, hogy több helyen a feliszapolódás miatt mélyítési, újraszintezési munkálatok indokoltak, de összességben megállapítható volt, hogy a csapadékvíz-elvezető árkok átlagos mennyiségű csapadék elvezetésére alkalmasak. A települések kezelésében lévő ár-belvízi rendszerek őszi felülvizsgálatán 3 alkalommal vettünk részt. A vízkár-elhárítási tervekkel kapcsolatban - az önkormányzatokkal és az ATIVIZIG szakaszmérnökkel egyeztetve - az előző évhez képest változás nem történt. Jóváhagyott tervvel a települések jelenleg nem rendelkeznek.

**VIII.14. Vis maior eljárásra történő felkészülés**

Az önkormányzatok vezetőit, illetve az ár- és belvízi védekezés helyi koordinálására kijelölt személyek (közbiztonsági referensek) felkészítését – a védekezés feladataira, a belvízvédelmi fokozatok elrendelésének folyamatára, valamint a vis maior igénylés szabályaira a negyedéves közbiztonsági referensi értekezleteken, valamint a HVB tavaszi rendes ülésén tájékoztattuk.

# Gyakorlatok

*A felkészítő gyakorlatokat* az éves tervezésnek megfelelően hajtottunk végre. Összesen 16 létesítményben szerveztünk az év során a tűzoltási és műszaki mentési feladatok hatékony végrehajtását szolgáló helyismereti foglalkozást. Valamennyi településre szerveztünk foglakozást, így a foglalkozások végrehajtása nemcsak egy létesítmény megismerését szolgálta, hanem a tágabb értelemben vett helyismerete is bővült az állománynak, illetve a gépjárművezetőink részére ekkor is lehetőséget biztosítottunk vezetési gyakorlatok tartására. A feladatok végrehajtásánál kiemelt figyelmet fordítottunk a hatósági szemlélet fejlesztésére. A Szentesi Katasztrófavédelmi Kirendeltség Hatósági Osztálya részéről jelen lévő kollégák segítették a szolgálatparancsnoki állomány hatósági felkészülését, illetve konzultációs lehetőséget biztosítottak a létesítmények részére. Ezt a tapasztalatok alapján pozitívan fogadták, általában gyors intézkedésekkel szüntették meg az esetleges hiányosságokat.

*Szituációs Begyakorló Gyakorlatot* négy helyszínre terveztünk. A Csongrád, Szentháromság tér 16. sz. alatti Középmagas épületben, a Csongrád, Bokros-Hrsz:0323/17 alatti Faunus Kft.-nél, a Csongrád, Hrsz:07/53 alatti Csongrádi Szennyvíztelepen, és a Csongrád, Szentháromság tér 8. sz. alatti Művelődési Központ és Galéria létesítményekben szerveztünk tűzoltási és műszaki mentési szituáció megoldásának begyakorlására foglalkozást. A Katasztrófavédelmi Műveleti Szolgálat két alkalommal szervezett szituációs begyakorló gyakorlatot, így összesen 14 alkalommal volt lehetőség komplex feladat végrehajtást begyakorolni eredeti helyszínen. A gyakorlatok során több alkalommal együttműködtünk a Szegedi és Szentesi Hivatásos Tűzoltó-parancsnoksággal, valamint a Szegedi Vízi-mentő és Tűzoltó Szakszolgálattal.

Mindhárom szolgálati csoport részére egyaránt nappali és éjszakai *ellenőrző gyakorlatot* is szerveztünk, összesen hat alkalommal. Az ellenőrző gyakorlatok szervezésénél törekedtünk az életszerű szituációk, feltevések kialakítására, hogy a gyakorlat végrehajtás valós helyzethez közeli igénybevételt jelentsen. A megyei igazgatóság részéről biztosított anatómiai bábu, illetve a megfelelő fénytechnikai eszközök nagyon sokat javították a gyakorlatok feltételezéseinek megjelenítését, egyértelművé tették azokat. Év közben további fényeszközökkel gyarapodott a készletünk, illetve a Szentesi KVK is rendelkezik anatómiai bábuval, így a gyakorlaton történő alkalmazása egyszerűbbé vált.

Az alábbi létesítményekben hajtottuk végre az ellenőrző gyakorlatokat:

MARS Magyarország Kft, Csongrádi Járási Hivatal, Faunus Kft, Piroskavárosi Általános Iskola, Csongrádi Szennyvíztelep

A gyakorlatok megfelelt minősítéssel zárultak, jó tapasztalatokkal szolgáltak a kiképzési feladatok további tervezéséhez. Továbbra is tervezni szükséges az együttműködéssel megoldható, komplex feladatokat, hogy a tűzoltás/mentés-vezetői állomány be tudja gyakorolni több egység irányítását.


# Ügyeleti Tevékenység

Magyarországon az egységes Európai segélyhívó rendszer (ESR-112) működik. Az országban két hívásfogadó központban fogadják a segélyhívásokat, Miskolcon, és Szombathelyen. Általános rendelkezés, hogy a hívásfogadó operátoroknak **maximum 10 másodperc** alatt fel kell vennie a beérkező hívást. Ezt követően **adatlapot készít**, amelyre a következő alapadatokat kell rögzíteni:

* a bejelentő rendelkezésre álló adatait,
* az esemény helyszínét,
* a bejelentés típusát, altípusát,
* a bejelentés kategóriáját.

Az adatlapot **megküldi** az illetékességgel és hatáskörrel rendelkező készenléti szervnek (tűzoltó, mentő, rendőr), illetve kapcsolhatja a bejelentőt **hívásátadással** vagy több készenléti szervet érintő esetben konferenciahívásba.

Az ESR 112 rendszerben a Miskolc és Szombathely hívásfogadó operátorai az alábbi „káreset felvételi lapra” rögzítik a bejelentő által elmondott információkat. A lap bal oldalán az alapvető információkat szükséges megadni, míg a jobb oldalon a protokoll kérdések láthatók.



Az adatlap elkészítését követően az operátor megküldi azt, az illetékes megyei műveletirányításnak. A kikérdezés és az adatlapon megjelenő adatok részletességét az életveszély lehetősége határozza meg. Amennyiben nincs életveszély, akkor a kikérdezés és a megjelenített információk jelentősen részletesebbek. 2020 I. félévében bevezetésre kerülhet az AML rendszer, amelynek lényege, hogy a segélyhívást indító fél telefonja automatikusan továbbítja annak tartózkodási helyére vonatkozó adatokat, hogy tényleges veszély esetén még könnyebben lehessen beazonosítaniuk például a mentőknek bajba került embertársukat. A fejlesztés kétségkívül hasznos, hiszen egy-egy ilyen szituációban meglehetősen nehéz feladat pontos információkat adni a vonalban lévő mentőegységeknek. A megyei műveletirányítás a saját – PAJZS – műveletirányító rendszerébe átveszi az adatokat, és végrehajtja a helyi szervezeti egységek riasztását. A Csongrádi Tűzoltóságra közvetlenül elenyésző számban fut be jelzés, ennek ellenére a személyes jelzés természetesen biztosított. Tömeges események kezelésénél a helyi híradóügyeletek be tudnak segíteni a megyei ügyeletnek, erre technikai lehetőség megvan, ez a valóságban is működik. A hívásfogadási idő rövidítése kiemelt célja a rendszernek, ebben történt jelentős előrelépés.

# Társszervekkel való szakmai együttműködések

A Csongrádi Rendőrkapitánysággal, OMSZ Csongrádi állomásával kitűnő szakmai együttműködés folyik. A hatósági eljárás lefolytatását igénylő események szakmai munkájában kölcsönösen tájékoztatjuk egymást, a szakmai munkavégzéshez szükséges személyes kapcsolatrendszer kiépült, jól működik. A településeken szervezett kiemelt rendezvények biztosításában együttműködünk, erre kiemelt példa a Körös-toroki napok fesztivál. A kárhelyszíni együttműködésünk az érvényben lévő szabályozóknak, és a kialakult szakmai együttműködési gyakorlatnak megfelelő, akadálymentes.

# A tűzoltó-parancsnokság működésének tárgyi feltételei

Önálló pénzügyi gazdálkodást parancsnokságunk nem folytat. A takarékos, hatékony épületüzemeltetés, a szerállomány, a szakfelszerelések, gépek, berendezések folyamatos biztonságos üzemeltetése, készenlétben tartása azonban megkívánja, hogy a parancsnokság minden dolgozója jó gazda gondosságával járjon el. 2019-ben vezetőként ezen a szemléleten jelentősen sikerült javítanom. Teljesen átszerveztem a raktározási rendet, a meglévő készletek felülvizsgálatával optimalizáltuk a rendelkezésre álló raktári felületet. A tartalékszertárban új polcrendszert építettünk ki, elsősorban a tartalék szer málhafelszereléseinek, illetve a belvízvédekezés szakfelszereléseinek, és az épület-karbantartási anyagoknak. Elkészítettük a tartalékszertár-helyiség végfalának hiányzó hőszigetelését. Állagmegóvás érdekében javítottuk a laktanyaépület vakolathibáit, valamennyi külső fémszerkezet egységes színű festékbevonatot kapott. A jövőbeni épületüzemeltetési feladatokhoz rövid és középtávú programot készítettünk, a szükséges engedélyes tervek, költségvetések, árajánlatok elkészítésére, beszerzésére intézkedtünk. Így elkészült a teljes épület fűtési rendszerének a terve, beleértve a csatlakozó és belső engedélyes gáztervet is, kivitelezői árajánlat a szennyvízelvezető rendszer, és az érintett térburkolat cseréjére, kivitelezői árajánlat a tálaló konyha bútorzatának kialakítására, valamint az utcai homlokzat nyílászáróihoz redőny beszerzésére. A karbantartások, felülvizsgálatok gondos tervezésével és végrehajtásával biztosítottuk a gépjárművek folyamatos működőképességét, bevethetőségét. Jelenleg a 4000 liter oltóvíz szállítására alkalmas magyar gyártású RÁBA AQUADUX R16-os gépjárműfecskendő áll készenlétbe első szerként, illetve a Renault AQUARIUS 6900 liter oltóvíz szállítására alkalmas vízszállító lát el készenlétet. Elegendő egyéb szakfelszereléssel, berendezéssel, eszközzel rendelkezünk.

A készenléti állomány elhelyezési körülményeinek javítása érdekében, a Csongrád MKI az épület teljes légkondicionálását megvalósította. Az év második felében az iroda épületrész is kapott léghűtő berendezést. A híradó-ügyeleti helyiség belső terét átalakítottuk, javítottuk a kis helységtérfogatból adódó helyzetet. A laktanyaudvar nagykapuját távműködésűre alakítottuk ki. Valamennyi rovarhálót költségtakarékosan felújítottuk. Egyeztetés történt a városi főkertésszel az ingatlanhoz tartozó utcai közterületen lévő – épületeink tetőszerkezeteit veszélyeztető - fák kertészeti műveléséről, a telekszomszédokkal a korábban elhanyagolt kerítésbe nőtt és kerítés mellett lévő fák műveléséről. Ezeket a munkákat 2020. első negyedévében, vegetációs időn kívül elvégezzük.

Beszerzési, műszaki, épületüzemeltetési feladatainkat a Csongrád MKI Gazdasági Igazgató-helyettesi szervezettel együttműködve végezzük. Beszerzések, megrendelések a Beszerzési Szabályzatban meghatározott rendben, a Csongrád Megyei Katasztrófavédelmi Igazgatóság Igazgatójának Kötelezettségvállalási Szabályzatát betartva jártunk el. Az eseti beszerzéseket, megrendeléseket a Műszaki Biztonsági Tiszt végzi.

# Következő év fő feladatai

Szakmai célkitűzéseinket a Csongrád Megyei Katasztrófavédelmi Igazgatóság által a Szentesi Katasztrófavédelmi Kirendeltség részére meghatározott szervezeti teljesítmény célkitűzések, illetve ezekhez kapcsolódó teljesítmény-mutatók határozzák meg. 2020. évi összesített gyakorlattervünk, illetve éves továbbképzési tervünk jóváhagyásra került. Ellenőrzéseinket havi rendszerben tervezzük meg. Szakmai munkánkat a katasztrófavédelmi feladatokra történő folyamatos felkészülés, a rendkívüli időjárási viszonyokra történő reagáló képesség javítása, az erőink többszörözési képességének fejlesztése fogja meghatározni. Tovább fogjuk erősíteni a foglalkozások, gyakorlati feladatok végrehajtásának színvonalát. További külső valós helyszíneket keresünk az életszerű szituációk gyakorlásához. Elkészítünk a közúti baleseteknél történő beavatkozások begyakorlásához egy speciális gépjárműroncsot.

Három új kolléga érkezik az év közepén, az ő beilleszkedésük elősegítése, a tűzoltói gyakorlati felkészítésük az év kiemelt feladata lesz.

Az elhelyezési körülményeink javítására az elmúlt évben a tervezési feladatokat elvégeztük, a források rendelkezésre állása esetén a munkák irányítása szervezése lesz a feladatunk. Bízunk benne, hogy egy teljesen megújuló fűtési rendszerrel tudjuk biztosítani az épület gazdaságos üzemeltetését. Felújított biztonságos szennyvízhálózattal tudjuk megakadályozni a további beázásokat. A személyi állomány részére egy teljesen megújított étkező-konyhával tudjuk biztosítani a megfelelő elhelyezési körülményeket. A tűzoltósághoz tartozó közterület megjelenését is szebbíteni szeretnénk. Fel szeretnénk újítani a füvesített területet, és virágszigeteket, fás cserjéket szeretnénk telepíteni.

Erősíteni szeretnénk az önkéntes szerveződéseket. Fórumot tartunk a települési vezetőknek, bevonva a már működő önkéntes szervezeteket, hogy bemutathassuk az Önkéntes Tűzoltó Egyesületek munkáját, támogatási rendszerét, együttműködési lehetőségeit. Szeretnénk javítani a települések önvédelmi képességét, gyakorlati példákat szeretnénk erre bemutatni.

Kiemelt vezetői feladatom a dolgozók elégedettségének elősegítése, a munkaerő megtartása. A gazdasági környezet folyamatosan hatással van a munkatársainkra. A munkabér, munkakörnyezet, munkahelyi légkör meghatározó értékmérői a dolgozói elégedettségnek. Felsőbb szintű intézkedésekkel a bérek vonatkozásában pozitív irányba léptünk előre, az életpálya újabb elemei valósulhatnak meg. Helyben a másik két tényező érdemi befolyásolására van lehetőségem. Bízom benne, hogy a Csongrád Megyei Katasztrófavédelmi Igazgatóság támogatásával, a felvázolt terveinket eredményesen meg tudjuk valósítani.

Csongrád, 2020. január 17.

Mellékletek:

1. sz. melléklet Csongrádi HTP beavatkozást igénylő esetszámai

2. sz. melléklet Kárfelszámolás során együttműködések

3. sz. melléklet Csongrád Járás kijelölt befogadó helyei

*Készült: 1 eredeti példányban*

*Egy példány 19 lap + 4 lap melléklet*

*Kapja: 1. Irattár*

*Elektronikus úton kapja: Szentesi Katasztrófavédelmi Kirendeltség (NOVA SZEÜZ)*

*Készítette: Kajtár István tű. alez., parancsnok*

1. sz melléklet

**Csongrádi HTP 2019. évi beavatkozást igénylő**

**esetszámai:**

67

61

2

21

8

4

Műszaki mentés

Tűzeset

Szándékosan megtévesztő jelzés

Téves jelzés

Kiérkezés előtt felszámolt

Utólagos jelzés

2. sz melléklet

**Kárfelszámolás során történő együttműködések:**



1. sz melléklet Csongrád Járás kijelölt befogadó helyei

|  |  |  |  |
| --- | --- | --- | --- |
| **fsz** | **Megnevezés:** | **Férőhely (fő)** | **Cím** |
| 1. | Bársony István Mezőgazdasági Szakgimnázium, Szakközépiskola és Kollégium tornaterme | 62 | 6640 Csongrád, Szentesi út 2/a |
| 2. | Bársony István Mezőgazdasági Szakképző Iskola és Kollégium Kollégiumi része | 160 | 6640 Csongrád, Szentesi út 2/a |
| 3. | Csongrád és Térsége Általános Iskola Galli János Általános Iskolája, Alapfokú Művészetei Iskolája | 44 | 6640 Csongrád, Szentháromság tér 14. |
| 4. | Csongrád és Térsége Általános Iskola Bokrosi Általános Iskola | 82 | 6648 Csongrád, Bokros út 29. |
| 5. | Csongrád és Térsége Általános Iskola, Piroskavárosi Általános Iskolája | 36 | 6640 Csongrád, Piroska János tér 3. |
| 6. | Csongrád és Térsége Széchenyi István Általános Iskola, Alapfokú Művészeti Iskola és Kollégium TORNATERME | 74 | 6640 Csongrád, Széchenyi út 29. |
| 7. | Csongrádi Batsányi János Gimnázium, Szakgimnázium és Kollégium Tornatermei | 183 | 6640 Csongrád, Kossuth tér 1. |
| 8. | Erzsébet Szálló | 31 | 6640 Csongrád, Fő utca 3. |
| 9. | Hódmezővásárhelyi SZC Sághy Mihály Szakgimnáziuma, Szakközépiskolája és Kollégiuma TORNATERME | 290 | 6640 Csongrád, Gyöngyvirág utca 16. |
| 10. | HSZC Sághy Mihály Szakgimnáziuma, Szakközépiskolája és KOLLÉGIUMA | 120 | 6640 Csongrád, Gyöngyvirág utca 16/a |
| 11. | Ifjúsági Ház | 126 | 6640 Csongrád, Hunyadi tér 9-11. |
| 12. | Kozmutza Flóra Általános Iskola és Szakiskola Csongrádi Tagintézménye | 20 | 6640 Csongrád, Kereszt tér 1. |
| 13. | Művelődési Központ és Városi Galéria | 138 | 6640 Csongrád, Szentháromság tér 8. |
| 14. | Nagyboldogasszony Katolikus Általános Iskola | 180 | 6640 Csongrád, Kossuth tér 6. |
| 15. | Volt Síp utcai Általános Iskola | 520 | 6640 Csongrád, Dob utca 4-8 |
| 16. | Alsó-Tisza-Menti Többcélú Óvodák és Mini Bölcsődék Csanyteleki Óvoda és Mini Bölcsőde | 21 | 6647 Csanytelek, Kossuth Lajos utca 12. |
| 17. | Csongrád és Térsége Általános Iskola Szent László Általános Iskolája | 138 | 6647 Csanytelek, Szent László utca 4/a |
| 18. | Faluház | 30 | 6647 Csanytelek, Kossuth Lajos utca 15/g |
| 19. | Remény Szociális Alapszolgáltató Központ | 22 | 6647 Csanytelek, Kossuth Lajos utca 39 |
| 20. | Remény Szociális Alapszolgáltató Telephelye | 16 | 6647 Csanytelek, Baross Gábor utca 2. |
| 21. | Régi Mozi" épülete" | 22 | 6646 Tömörkény, Kossuth Lajos utca 99. |
| 22. | Idősek Napközi Otthona | 25 | 6646 Tömörkény, Szabadság tér 1. |
| 23. | Művelődési Ház és Könyvtár | 29 | 6646 Tömörkény, Kossuth Lajos utca 118. |
| 24. | Szent Miklós Katolikus Általános Iskola és Óvoda | 78 | 6646 Tömörkény, Petőfi Sándor utca 9/a |
| 25. | Csongrád és Térsége Általános Iskola László Gyula Általános Iskolája | 89 | 6645 Felgyő, Széchenyi út 3. |
| 26. | Községi Könyvtár Felgyő | 15 | 6645 Felgyő, Széchenyi út 6. |
|  | Mindösszesen: | 2551 fő |  |

1. sz Melléklet Összefoglaló a tűzvédelmi hatósági jogkört gyakorló Szentesi Katasztrófavédelmi Kirendeltség tevékenységéről

**Tűzvédelmi hatósági tevékenység Csanytelek településen a 2019. évben**

A vizsgált időszakban az alábbi szakhatósági/hatósági eljárásokban működtünk közre:

Építési engedélyezési eljárások: - **db**,

Használatbavételi engedélyezési eljárás: db,

Fennmaradási engedélyezési eljárás: - **db**,

Telepengedélyezési eljárás (hatóság/szakhat):  **- db/ db**,

Működési engedélyezési eljárás(szakhat): db

Szálláshely bejelentés (hatósági): - **db**

Beépített tűzjelző/tűzoltó berendezés ügye: **Létesítés: - db; Hasznvét: - db**,

Útépítési engedély (parkoló, kerékpár, körforgalom) : **- db**

**Hatósági ellenőrzések: 7 db**

Irányított égetés: **- db**

Napelemparkok (létesítés, használatbavét) - **db**

**Összesen: 7 db**

Tűzvédelmi hatósági ellenőrzések**: 7 db** (átfogó 2 db, utó 1 db cél 1 db, szabadtéri tüzek 1 db, szabadtéri tüzek kockázati helyszínei: 2 db).

Tűzvédelmi szabálytalanság feltárását követő hatósági kötelezések: **2 db**,

**Kémény ellenőrzésekkel kapcsolatos eljárások:**

Első nyilatkozattételre való felszólítás: - db

Kötelezés:- db

Tiltás: db

Lezárás: db

Bírság: -

Kéménytűz káresemény -

**Közérdekű bejelentések: 2 db** (Szabálytalan éghetőanyag tárolás)

- Hatósági bizonyítvány kérelem: 2 db

Tűzesetet követő szignalizáció:- db

Tűzvédelmi bírság: -

**Hatósági bizonyítványok:**

* Csanytelek, Bercsényi Miklós utca 8. szám alatti ingatlanon található családi ház elektromos elosztószekrényében keletkezett tűz.
* Csanytelek, Bercsényi Miklós utca 3/D. szám alatt falba épített elektromos mérőóraszekrényben kismegszakítók és vezetékek égtek.

**Kötelezések:**

* Az Alföldvíz Zrt. (5600 Békéscsaba, Dobozi út 5.) kötelezése az üzemeltetése alatt álló Csanytelek Szennyvíztisztító telep (6647 Csanytelek, 073/15 helyrajzi szám), a Csanytelek, Botond utcai víztermelő és vízkezelő egység (6647 Csanytelek, 553/1 helyrajzi szám) és a Csanytelek, Botond utcai központi vízműtelep, víztorony (6647 Csanytelek, 31/2 helyrajzi szám) létesítmények területén megtartott tűzvédelmi hatósági átfogó ellenőrzés eredményeként feltárt szabálytalanságok megszüntetésére. **Pótlás megtörtént, eljárás lezárva.**
* Csanytelek, Ady Endre utca 44/B. 3. helyrajzi szám alatti ingatlanon,‒ szabadtéri tüzek kialakulásának megelőzése érdekében‒ az elhanyagolt területet éghető hulladéktól és további hasznosításra nem kerülő száraz növényzettől mentesen tartani. **Teljesítette, lezárva.**